அசாம் கண பரிசத்

அசோம் கண பரிசத்- அசாம் கண பரிஷத் (Asom Gana Parishad-Assam Peoples Association-அசாம் மக்கள் கூட்டமைப்பு) இந்தியாவின் அசாம் மாநில அரசியல் கட்சியாகும். மார்ச், 1971-க்குப் பிறகு அசாம் மாநிலத்தில் குடியேறிய வங்காளதேச அகதிகளை வெளியேற்றுவது குறித்து அனைத்து அசாம் மாணவர் ஒன்றியம் பெரும் போராட்டங்கள் செய்தது. இதற்கு தீர்வு காண இராஜீவ் காந்தி தலைமையிலான இந்திய அரசும், அனைத்து அசாம் மாணவர் ஒன்றிய அமைப்பினரும் 15 ஆகஸ்டு 1985 அன்று புதுதில்லியில் அசாம் ஒப்பந்தம் செய்து கொள்ளப்பட்டது.

பின்னர் அனைத்து அசாம் மாணவர் ஒன்றியத்தால் 1985-இல் அசோம் கண பரிஷத் எனும் அரசியல் கட்சி நிறுவப்பட்டது. 1985 அசாம் உடன்பாட்டுக்குப்பின் நடைபெற்றத் தேர்தலில் பிரபுல்ல குமார் மகந்தா அசாம் மாநில இளவயது முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை ஆடசி அமைத்தது 1985 முதல் 1989 மற்றும் 1996 முதல் 2001 வரை.

தற்போது இக்கட்சி வடகிழக்கு ஜனநாயகக் கூட்டணியில் உள்ளது.

இதனையும் காண்க
 வடகிழக்கு ஜனநாயகக் கூட்டணி

மேற்கோள்கள்

வெளி இணைப்புகள் 
 கட்சி இணையத்தளம் 

இந்திய அரசியல் கட்சிகள்
1985இல் நிறுவப்பட்ட அரசியல் கட்சிகள்
அசாம் அரசியல் கட்சிகள்